**Justice League** on Emmy-ehdokkuuden saanut DC Comicsin *Oikeuden Puolustajat* -sarjakuvaan perustuva yhdysvaltalainen animaatiosarja. Siitä tuotettiin kaksi tuotantokautta 52 jakson verran. Sarja alkoi alun perin Yhdysvalloissa 17. marraskuuta 2001 ja päättyi 29. toukokuuta 2004. Sarjaa kirjoittivat muun muassa Stan Berkowitz, Rich Fogel ja Dwayne McDuffie. 

Oikeuden Puolustajat on Gardner Foxin alun perin vuonna 1960 kehittämä supersankariryhmä. Sarjakuvien tavoin animaatiosarja keskittyy Oikeuden Puolustajien seikkailuihin pitkin maailmaa ja avaruutta. Sarjan aikana ryhmä puolustaa Maata useilta uhkilta, kuten marsilaisilta, Lordi Hadesilta, Lex Luthorilta, Jokerilta, Darkseidilta ja Brainiacilta.

Sarjan ensimmäinen tuotantokausi kesti 26 jaksoa. Jaksot näytettiin järjestyksessä Cartoon Networkilla vuosina 2001-2002. Toinen tuotantokausi kesti myös 26 jaksoa vuosien 2003–2004 aikana. Kesken kauden Cartoon Network tilasi sarjasta uusia jaksoja, minkä seurauksena syntyi spin-off-sarja Justice League Unlimited. Tätä sarjaa esitettiin vuosien 2004–2006 aikana yhteensä 39 jakson verran.

Suomessa Justice League on esiintynyt satunnaisesti DVD:llä sekä maksullisella Cartoon Network -kanavalla.

Juoni
-----

Sarjassa keskityttiin maapallon seitsemään suurimpaan supersankariin, jotka yhdistävät voimansa pysäyttääkseen kaiken mahdollisen maapalloa uhkaavien superrikollisten aikeet. Sankareina toimivat Metsästäjä Marsista, viimeinen selviytynyt marsilainen; Teräsmies, superkykyinen ja viimeinen elossa oleva Krypton-planeetalta; Batman, yön ritari ja loistava etsivä; Vihreä Lyhty, jolla on hallussaan voimasormus; Salama, maailman nopeín mies; Haukkatyttö, Thanagar-planeetalta kotoisin oleva siivekäs poliisi ja Ihmenainen, Amazonin voimakas prinsessa. Sarjassa esiintyi myös lukuisia vihollisia, kuten Lex Luthor, Tähtisafiiri, Ultra-Humaniitti ja Jokeri. Lisäksi mukana oli erilaisia rikollisryhmiä, kuten Injustice Gang, Salainen Yhteisö, Royal Flush Gang ja Superman Revenge Squad.

Äänirooleissa
-------------

### Oikeuden Puolustajat

|  |  |  |
| --- | --- | --- |
|  George Newbern  | … |  Teräsmies
  |
|  Kevin Conroy  | … |  Batman
  |
|  Phil LaMarr  | … |  Vihreä Lyhty
  |
|  Michael Rosenbaum  | … |  Salama
  |
|  Susan Eisenberg  | … |  Ihmenainen
  |
|  Carl Lumbly  | … |  J'Onn J'Onzz
  |
|  Maria Canals  | … |  Haukkatyttö/Shayera Hol
  |

### Muut sankarit

|  |  |  |
| --- | --- | --- |
|  Scott Rummell  | … |  Vesimies
  |
|  Michael T. Weiss  | … |  Etrigan/Jason Blood
  |
|  Dennis Haysbert  | … |  Kilowog
  |
|  Oded Fehr  | … |  Dr. Fate
  |
|  Ron Perlman  | … |  Orion
  |
|  Kim Mai Guest  | … |  Katma Tui
  |
|  David Naughton  | … |  The Streak
  |
|  Ted McGinley  | … |  Tom Turbine
  |
|  Stephen Root  | … |  Kissamies
  |
|  Jennifer Hale  | … |  Black Siren
  |
|  William Katt  | … |  Green Guardsman
  |
|  Tom Sizemore  | … |  Metamorpho/Rex Mason
  |
|  Fred Dryer  | … |  Kersantti Rock
  |

### Viholliset

|  |  |  |
| --- | --- | --- |
|  Clancy Brown  | … |  Lex Luthor
  |
|  Corey Burton  | … |  Brainiac, Dr. Blizzard, Metallo, Lelumies, Säävelho
  |
|  Mark Hamill  | … |  Jokeri, Solomon Grundy
  |
|  Powers Boothe  | … |  Gorilla Grodd
  |
|  Phil Morris  | … |  Vandal Savage
  |
|  Olivia d'Abo  | … |  Tähtisafiiri
  |
|  Robert Picardo  | … |  Amazo
  |
|  Stephen McHattie  | … |  Varjo
  |
|  Michael Dorn  | … |  Kalibak
  |
|  Jose Yenque  | … |  Mokkasiinikäärme
  |
|  Michael Ironside  | … |  Darkseid
  |
|  Ian Buchanan  | … |  Ulta-Humaniitti
  |
|  Robert Englund  | … |  Felix Faust
  |
|  Soren Fulton  | … |  Mordred
  |
|  Sheryl Lee Ralph  | … |  Gepardi
  |
|  William Atherton  | … |  Dr. Destiny
  |
|  Victor Rivers  | … |  Hro Talak
  |
|  Hector Elizondo  | … |  Kragger
  |
|  Elizabeth Peña  | … |  Paran Dul
  |
|  Eric Roberts  | … |  Mongul
  |
|  Keith David  | … |  Despero
  |
|  Lisa Edelstein  | … |  Mercy Graves
  |
|  William Smith  | … |  Draaga
  |
|  Richard Moll  | … |  Java
  |
|  Michael Rosenbaum  | … |  Deadshot
  |
|  Hynden Walch  | … |  Ässä
  |
|  Scott Menville  | … |  Kuningas
  |
|  Khary Payton  | … |  Kymppi
  |
|  Tara Strong  | … |  kuningatar
  |
|  Greg Cipes  | … |  Jätkä
  |
|  Rene Auberjonois  | … |  Kanjar Ro
  |
|  Earl Boen  | … |  Simon Stagg
  |
|  Larry Drake  | … |  kenraali Vox
  |
|  Arleen Sorkin  | … |  Harley Quinn
  |

### Muut hahmot

|  |  |  |
| --- | --- | --- |
|  Jason Marsden  | … |  Snapper Carr
  |
|  Dana Delany  | … |  Lois Lane
  |
|  Susan Sullivan  | … |  kuningatar Hippolyta
  |
|  Kevin Michael Richardson  | … |  kenraali Wells
  |
|  Patrick Duffy  | … |  Steve Trevor
  |
|  Kristin Bauer  | … |  Mera
  |
|  Peter Renaday  | … |  Graz, diplomaatti, kansleri
  |
|  Dorie Barton  | … |  kuningatar Audrey
  |
|  Efrem Zimbalist Jr.  | … |  Alfred Pennyworth
  |
|  Lauren Tom  | … |  Chung
  |

Jaksoluettelo
-------------

### 1. tuotantokausi

| Jakso | Suomenkielinen nimi | Englanninkielinen nimi | Ilmestynyt Suomessa |
| --- | --- | --- | --- |
| 1. | Marsin salaisuus, osa 1 | Secret Origins, Part 1 | 12.11.2004 |
| 2. | Marsin salaisuus, osa 2 | Secret Origins, Part 2 | 12.11.2004 |
| 3. | Marsin salaisuus, osa 3 | Secret Origins, Part 3 | 12.11.2004 |
| 4. | Synkimmässä yössä, osa 1 | In Blackest Night, Part 1 | 12.11.2004 |
| 5. | Synkimmässä yössä, osa 2 | In Blackest Night, Part 2 | 12.11.2004 |
| 6. | Vihollinen alapuolella, osa 1 | The Enemy Below, Part 1 | 12.11.2004 |
| 7. | Vihollinen alapuolella, osa 2 | The Enemy Below, Part 2 | 12.11.2004 |
| 8. | Vääryyttä kaikille, osa 1 | Injustice For All, Part 1 |  |
| 9. | Vääryyttä kaikille, osa 2 | Injustice For All, Part 2 |  |
| 10. | Kadotettu paratiisi, osa 1 | Paradise Lost, Part 1 | 12.11.2004 |
| 11. | Kadotettu paratiisi, osa 2 | Paradise Lost, Part 2 | 12.11.2004 |
| 12. | Sotamaailma, osa 1 | War World, Part 1 | 12.11.2004 |
| 13. | Sotamaailma, osa 2 | War World, Part 2 | 12.11.2004 |
| 14. | Gorilla City, osa 1 | The Brave and the Bold, Part 1 |  |
| 15. | Gorilla City, osa 2 | The Brave and the Bold, Part 2 |  |
| 16. | Raivo, osa 1 | Fury, Part 1 | 7.2.2007 |
| 17. | Raivo, osa 2 | Fury, Part 2 | 7.2.2007 |
| 18. | Legendat, osa 1 | Legends, Part 1 | 7.2.2007 |
| 19. | Legendat, osa 2 | Legends, Part 2 | 7.2.2007 |
| 20. | Varjojen Ritari, osa 1 | A Knight of Shadows, Part 1 | 7.2.2007 |
| 21. | Varjojen Ritari, osa 2 | A Knight of Shadows, Part 2 | 7.2.2007 |
| 22. | Muodonmuutos, osa 1 | Metamorphosis, Part 1 | 7.2.2007 |
| 23. | Muodonmuutos, osa 2 | Metamorphosis, Part 2 | 7.2.2007 |
| 24. | Villien Aika, osa 1 | The Savage Time, Part 1 | 7.2.2007 |
| 25. | Villien Aika, osa 2 | The Savage Time, Part 2 | 7.2.2007 |
| 26. | Villien Aika, osa 3 | The Savage Time, Part 3 | 7.2.2007 |

### 2. tuotantokausi

| Jakso | Suomenkielinen nimi | Englanninkielinen nimi |
| --- | --- | --- |
| 27. | - | Twilight, Part 1 |
| 28. | - | Twilight, Part 2 |
| 29. | - | Tabula Rasa, Part 1 |
| 30. | - | Tabula Rasa, Part 2 |
| 31. | - | Only a Dream, Part 1 |
| 32. | - | Only a Dream, Part 2 |
| 33. | - | Maid of Honor, Part 1 |
| 34. | - | Maid of Honor, Part 2 |
| 35. | - | Hearts and Minds, Part 1 |
| 36. | - | Hearts and Minds, Part 2 |
| 37. | - | A Better World, Part 1 |
| 38. | - | A Better World, Part 2 |
| 39. | - | The Terror Beyond, Part 1 |
| 40. | - | The Terror Beyond, Part 2 |
| 41. | - | Eclipsed, Part 1 |
| 42. | - | Eclipsed, Part 2 |
| 17. | - | Hereafter, Part 1 |
| 18. | - | Hereafter, Part 2 |
| 19. | - | Secret Society, Part 1 |
| 20. | - | Secret Society, Part 2 |
| 21. | - | Comfort and Joy |
| 22. | - | Wild Cards, Part 1 |
| 23. | - | Wild Cards, Part 2 |
| 24. | Hyökkäys tähtien takaa, osa 1 | Starcrossed, Part 1 |
| 25. | Hyökkäys tähtien takaa, osa 2 | Starcrossed, Part 2 |
| 26. | Hyökkäys tähtien takaa, osa 3 | Starcrossed, Part 3 |

Sarjan synty
------------

Sarjan luominen tuli käsittelyyn vuonna 1998 fanien painostuksesta, jotka halusivat saman tekijäryhmän luovan Oikeuden Puolustajiin perustuvan sarjan, jotka työskentelivät tuolloin The New Batman Adventuresin ja Teräsmiehen parissa. Alan Burnett oli valmis työskentelemään sarjan parissa ja kehitteli ideaa esitellä *Teräsmies*-animaatiosarjan kolmannella tuotantokaudella hahmoja, jotka voisivat esiintyä tulevassa *Justice League* -sarjassa. Tuolloin kolmannella kaudella esiintyivät Vihreä Lyhty ja Vesimies, sekä neljännellä kaudella Batman. Bruce Timm suhtautui aluksi kriittisesti sarjan luomiseen ja piti sitä vaikeana, koska mukana olisi liian paljon hahmoja samaan aikaan. Sama ongelma oli hänen mielestään The New Batman Adventuresissa, jossa Batmanin lisäksi samaan aikaan olivat Robin ja Batgirl, sekä ajoittain Nightwing, eikä tämän vuoksi suostunut aluksi tekemään sarjaa. Työskennelessään myös Teräsmiehen parissa hän kuitenkin kehitteli samaan aikaan ideaa muiden tuottajien kanssa, jossa Teräsmies olisi Justice Leaguen keskeisin hahmo ja hänen mukanaan seikkailisi kaksi muuta sankaria jaksoa kohden. Myöhemmin Timm suunnitteli hahmoja, jotka voisivat esiintyä sarjassa ja päätti ettei Batman esiintyisi Justice Leaguessa, koska hahmolla oli jo parhaillaan oma nimikkosarja. Sittemmin DC Comicsin puheenjohtaja Jenette Kahn päätti tyrmätä idean, koska he vain esittelisivät Teräsmiehen uudestaan.

Paul Dini puolestaan painotti televisioyhtiön valitsemista, sillä Kids' WB olisi mieluummin nähnyt nuoremman version Oikeuden Puolustajista, jonka myötä fanien haluama sarja olisi jäänyt toteutumatta. Lopulta Timm suostui tekemään Justice Leaguen vuoden 2000 tienoilla, kun he tekivät Batman of the Futuressa kaksiosaisen jakson "The Call", jossa vieraili tulevaisuuden Oikeuden Puolustajat. Tuottaja James Tuckerin mukaan he tekivät sarjasta sen jälkeen lyhyen mainosomaisen pätkän, jota Timm ehdotti Cartoon Networkille ja sai myöntävän vastauksen sarjalle.

Ennen sarjan ensi-iltaa sarjan tekijät olivat San Diego Comic Conissa vuonna 2001 kertomassa itse sarjasta. Timm paljasti Oikeuden Puolustajien pääryhmän muodostuvan hahmoista Batman, Teräsmies, Ihmenainen, Salama, Vihreä Lyhty, Haukkatyttö ja Metsästäjä Marsista. Rich Fogel kertoi näiden hahmojen valitsemisesta pääryhmään, että jokaisella on selkeä rooli ryhmässä. He halusivat myös välttää heidän mielestään *The Avengers: United They Stand* sarjan tekemää virhettä, jossa ei esiintynyt Marvelin totutut suurimmat Kostajat ryhmän sankarit. Lisäksi he ottivat sarjaan vaikutteita muun muassa Gardner Foxin, Keith Giffenin ja erityisesti Grant Morrisonin tekemistä Oikeuden Puolustajat sarjakuvista. Tämän myötä he saivat sarjaan lisää jännitystä hahmojen keskinäisiin suhteisiin, toisin kuin heidän mainitsemaan Superystäviin, jossa kaikki supersankarit tulivat aina toimeen keskenään. Timm kertoi sen olevan samalla myös tilaisuus kehittää hahmoja ja lisäksi sarjan jaksot tulisivat olemaan pitkiä kaksi- ja joskus kolmiosaisia. Jaksojen pituuden myötä se antoi heille paremman mahdollisuuden esitellä kaikki pääsankarit, koska kaikki eivät mahtuisi yhteen jaksoon. Tämän myötä he päättivät pienentää ryhmiä jaksoittain, jotta kaikki saisivat mahdollisimman tasaisesti ruutuaikaa.

### Oikeuden Puolustajien koostumus

Timmin aikaisemmin mainitsemat seitsemän DC Comicsin suurinta supersankaria toimivat ryhmänä, jossa ei varsinaisesti ole johtajaa. Sarjakuvissa Teräsmies on toiminut Oikeuden Puolustajien johtohahmona, mitä tekijät halusivat nyt välttää. Teräsmies kuitenkin kokosi Oikeuden Puolustajat sarjan kolmiosaisessa avausjaksossa, mutta sittemmin tekijät pyrkivät antamaan jokaiselle hahmolle tarinan, jossa he voivat toimia vuorotellen tehtävien johdossa. Alun perin Timm oli jättää pois muun muassa Batmanin ja Ihmenaisen, mikäli sarjasta olisi tullut Batman: The Brave and the Bold tyyppinen sarja, jossa jaksoa kohden kaksi supersankaria seikkailisi yhdessä Teräsmiehen kanssa. Sankareiden valitsemisessa he miettivät lähinnä kuka kantaisi Vihreän Lyhdyn roolia, sekä kumpi olisi ollut sopivampi, Haukkatyttö vai Haukkamies. Haukkatyttö lopulta voitti valinnan, sillä ryhmässä olisi muuten ollut vain yksi naissankaritar Ihmenainen.

Sarjan ensimmäisellä kaudella tekijät halusivat tehdä aluksi hyvinkin selkeiksi hahmojen ominaispiirteet, sillä Timmin mielestä sankarit olivat käytännössä samanlaisia sankareita hieman eri supervoimilla ja erivärisissä asuissa. Tämän vuoksi Vihreästä Lyhdystä tehtiin erittäin militaristinen ja tiukka, Salama puolestaan esitti ryhmän nuorta hassuttelijaa, Ihmenainen huumorintajutonta Amazonin prinsessaa ja Haukkatyttö aina taisteluvalmista poikatyttöä. Teräsmies puolestaan oli partiolaismainen sankari, jolla oli voimakkaat moraaliset arvot. Batman ja Jonn Jonn'z kantoivat ryhmän vakavampaa puolta. Sarjassa tosin huumoria Batmanin osalle lisättiin tämän sarkastisen luonteen kautta. Myös huvittavia tilanteita aiheuttivat hänen monimutkainen suhteensa Ihmenaiseen, josta syntyikin myöhemmillä kausilla yksi sarjan vakiovitsejä.

Vastaanotto ja arvostelu
------------------------

Sarjan suurimmaksi kritiikin kohteeksi joutui Teräsmies erityisesti ensimmäisellä tuotantokaudella. Katsojien mielestä hahmo näytti liian vanhalta ja heikolta sankarilta, joka ei kyennyt puolustamaan itseään. Lisäksi sen ääninäyttelijää kritisoitiin, koska tilalle tullut George Newbern ei kyennyt kuulostamaan yhtä auktoriteetilta kuin aikaisemmin Teräsmies-sarjassa toiminut Tim Daly. Sarjan tuottaja James Tucker myönsi ongelman, mutta hänen mielestään Teräsmiehestä ei ollut tarkoitus tehdä millään tapaa heikompi. Syy oli lähinnä siinä ettei Justice League ollut Teräsmiehen omasarja, jossa kamera kuvaisi koko ajan vain häntä. Aina kun Teräsmies sai osumia ja kaatui maahan tilalle tulivat toiset sankarit. Toisin kuin Teräsmiehen omassa sarjassa, jossa hahmon jouduttua tokenemaan iskusta kamera seurasi sitä koko ajan, eikä siirtynyt muualle.

Arvosteluissa sarja on menestynyt hyvin, sillä se oli listattu IGN-sivuston kolmanneksi parhaaksi sarjakuvaan perustuvaksi animaatiosarjaksi. Tammikuussa 2009 samaisen sivuston laatiman sadan parhaan animaatiosarjan listan mukaan Justice League oli sijalla 20.

Suomessa julkistetut DVD:t
--------------------------

* Oikeuden Puolustajat - Marsin salaisuus *(julkaistu 12.11.2004)*
* Oikeuden Puolustajat - Oikeus katkolla *(julkaistu 12.11.2004)*
* Oikeuden Puolustajat - Gorilla City
* Oikeuden Puolustajat - Kadotettu paratiisi *(julkaistu 12.11.2004)*
* Oikeuden Puolustajat - Hyökkäys tähtien takaa
* Oikeuden Puolustajat - Uudet Sankarit *(julkaistu 7.2.2007)*
* Oikeuden Puolustajat - Kerran ja Tulevaisuus *(julkaistu 7.2.2007)*
* Justice League - Season 1
* Justice League - Season 2

Videopelit
----------

Sarjasta julkaistiin myös kaksi videopeliä Game Boy Advancelle, vuosina 2002 ja 2003.

* Justice League: Injustice for All
* Justice League: Chronicles

Lähteet
-------

* Watchtower (Arkistoitu – Internet Archive)
* JLAnimated.com
* Justice League F

### Viitteet

1. 1 2 3 4 5  Pre-Season One *jl.toonzone.net*.  1998.  Arkistoitu 19.5.2011. Viitattu 2.7.2009. (englanniksi)
2. 1 2 3 4 5  Season One *jl.toonzone.net*.  Arkistoitu 10.3.2016. Viitattu 2.7.2009. (englanniksi)
3. ↑  Starlog Magazine Viitattu 2.7.2009 (englanniksi)
4. ↑  IGN *comics.ign.com*. Viitattu 4. tammikuuta 2008. (englanniksi)
5. ↑  TOP 100 Animated Series (Arkistoitu – Internet Archive) *IGN* Tammikuu 2009 Viitattu 30.6.2009 (englanniksi)


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Oikeuden Puolustajat |
| --- |
|  |
| 
* Gardner Fox

 |
|  |
| Hahmot | 

|  |  |
| --- | --- |
| Perustajajäsenet | 
* Teräsmies
* Batman
* Ihmenainen
* Vihreä Lyhty (Hal Jordan)
* Salama (Barry Allen)
* Vesimies
* Metsästäjä Marsista (ennen *Flashpointia*)
* Kyborgi (The New 52)

 |
|  |
| Viholliset | 
* Amazo
* Amos Fortune
* Asmodel
* Avain
* Brainiac
* Darkseid
* Despero
* Doctor Destiny
* Doctor Light
* Eclipso
* Felix Faust
* Herrasmiesaave
* Kanjar Ro
* Lex Luthor
* Magog
* Mokkasiinikäärme
* Morgaine le Fey
* Starro
* Tuomiopäivä
* Vandal Savage

 |

 |
|  |
| Animaatiot | 

|  |  |
| --- | --- |
| Elokuvat | 
* *Oikeuden Puolustajat: Uusi rintama* (2008)
* *Justice League: Crisis on Two Earths* (2010)
* *Justice League: Doom* (2012)
* *Justice League: The Flashpoint Paradox* (2013)
* *Justice League: War* (2014)
* *Justice League: Throne of Atlantis* (2014)
* *Justice League: Gods and Monsters* (2015)
* *Justice League vs. Teen Titans* (2016)
* *Justice League Dark* (2017)
* *Justice League vs. the Fatal Five (2019)*
* *Justice League Dark: Apokolips War* (2020)
* *Justice League: Warworld* (2023)

 |
|  |
| Sarjat | 
* *Superystävät* (1973–1974)
* *The All-New Super Friends Hour* (1977–1978)
* *Superystävät* (1978)
* *The World’s Greatest Super Friends* (1979–1980)
* *Superystävät* (1980–1981)
* *Super Friends: The Legendary Super Powers Show* (1984)
* *The Super Powers Team: Galactic Guardians* (1985)
* *Justice League* (2001–2004)
* *Justice League Unlimited* (2004–2006)
* *Justice League Action* (2016-2018)

 |

 |
|  |
| Elokuvat | 
* *Justice League*
	+ *Zack Snyder’s Justice League*

 |
|  |
| TV-spesiaalit | 
* *Legends of the Superheroes*
* *Justice League of America*

 |
|  |
| Videopelit | 
* *Justice League Task Force*
* *Justice League: Injustice for All*
* *Justice League: Chronicles*
* *Justice League Heroes*
* *Justice League Heroes: The Flash*

 |

 |

DC-animaatiouniversumi

|  |  |
| --- | --- |
| Televisiosarjat: | Batman | Teräsmies | The New Batman Adventures | Batman Beyond | Static Shock | The Zeta Project | Justice League | Justice League Unlimited |
| Elokuvat: | Batman – Mustan kostajan paluu | Batman ja Pakkasherra | Batman of the Future: Return of the Joker | Batman: Salaperäinen Batwoman |
| Sarjakuvat: | The Batman Adventures | Superman Adventures | Justice League Adventures | Batman Beyond | Gotham Girls |
| Internetsarjat: | Gotham Girls |
| Videopelit: | Batman: The Animated Series | The Adventures of Batman & Robin | Superman | Batman Beyond: Return of the Joker | Batman: Chaos in Gotham | Batman: Gotham City Racer | Batman Vengeance | Superman: Shadow of Apokolips | Justice League: Injustice for All | Superman: Countdown to Apokolips | Batman: Rise of Sin Tzu | Justice League: Chronicles |